Държавен вестник, бр. 99, 2010 г., стр. 71

БРОЙ  99	
Д Ъ Р Ж А В Е Н  В Е С Т Н И К 	
СТР.  71  
(3) В мониторинга по ал. 1 се включват 
емисиите при нормални и извън нормални 
условия на експлоатация, включително пускане 
и спиране на инсталацията.
Чл. 22. (1) Изискванията за мониторинг се 
определят от плана за мониторинг съгласно 
приложение № 2.
(2) Планът за мониторинг, приложен към 
заявлението за РЕПГ, се съгласува в съответ­
ствие с чл. 7, ал. 1, т. 2 и 3 и е неразделна част 
от разрешителното.
Чл. 23. (1) В плана за мониторинг операторът 
посочва мониторинговата методология, чрез 
която ще се определят променливите величини 
(данните за дейността, емисионните фактори и 
коефициентите (факторите) на окисление или 
превръщане), необходими за изчисляване на 
емисиите на парникови газове.
(2) Методологията по ал. 1 може да се ос­
новава на изчисление или измерване.
(3) Изчислението на емисиите на въглероден 
диоксид се извършва по следната формула:
СО2 емисии = данни за дейността х емиси­
онен фактор х коефициент на окисление.
(4) Методологията, основана на изчисле­
ние, включва и избирането на съответния за 
дадена дейност алгоритъм за определяне на 
променливите величини (данните за дейността, 
емисионните фактори, коефициент на окисление 
и коефициент на превръщане) в съответствие 
с методиката по § 3.
(5) При изчисляване на променливите вели­
чини за съответните видове дейности се използва 
комбинация от най-високите алгоритми, освен 
ако това е технически неосъществимо или би 
довело до неразумно високи разходи. 
(6) Операторът може да предложи да из­
мерва емисиите, ако е способен да покаже, че:
1. измерването дава по-висока точност, от­
колкото съответното изчисление, прилагайки 
комбинация от най-високите алгоритми; 
2. сравнението между измерването и изчис­
лението е основано на идентичен списък от 
източници и емисии.
(7) Ако използва методология, основана на 
измерване, операторът следва да осигури спаз­
ването на изискванията на чл. 44 от Закона за 
измерванията и използваните средства за измер­
ване следва да бъдат калибрирани, настроени 
и проверявани от акредитирана лаборатория.
(8) За всеки период на докладване операто­
рът е длъжен да подкрепи измерените емисии 
чрез изчисление съгласно методиката по § 3.
(9) Операторът комбинира измерването 
и изчислението за различни източници, при­
надлежащи към една инсталация, ако това 
не води до пропуски или двойно отчитане на 
емисии, с одобрение на компетентния орган 
по чл. 2, ал. 1.
Чл. 24. Операторът е длъжен да промени 
мониторинговата методология, когато:
1. достъпните данни са се променили, поз­
волявайки по-висока точност в определянето 
на емисиите;
2. нов източник на емисии предстои да бъде 
включен в експлоатация;
3. са установени грешки в данните в резултат 
на мониторинговата методология;
4. компетентният орган по чл. 2, ал. 1 или 
верификационният орган са изискали промяна.
Чл. 25. Операторът на инсталацията доку­
ментира и архивира данните от мониторинга 
по начин, позволяващ тяхното докладване и 
верифициране, и ги съхранява в продължение 
на най-малко 10 години.
Чл. 26. Данните от мониторинга се пред­
ставят на компетентния орган по чл. 2, ал. 2 
в годишния доклад, изготвен и верифициран в 
съответствие с изискванията на наредбата по 
чл. 131л, т. 2 ЗООС.
Раздел VI
Одобряване на плановете за мониторинг на 
операторите на въздухоплавателни средства, 
участващи в схемата за търговия с квоти за 
емисии на парникови газове
Чл. 27. (1) Операторите на въздухоплава­
телни средства подават до компетентния орган 
по чл. 2, ал. 4 искане за одобряване на пла­
новете за мониторинг на годишните емисии и 
на данните за тонкилометрите в срок 4 месеца 
преди първия период на докладване.
(2) Към искането по ал. 1 се прилагат пла­
новете за мониторинг на годишните емисии и 
на данните за тонкилометрите на въздухопла­
вателните средства на електронен и хартиен 
носител съгласно приложение № 4. Приложение 
№ 4 се публикува на интернет страницата на 
ИАОС като електронен формуляр.
(3) Към искането по ал. 1 се прилага доку­
мент за платена такса в размер, определен с 
Тарифата за таксите, които се събират в сис­
темата на МОСВ.
Чл. 28. (1) При наличие на държавна, слу­
жебна или друга защитена от закона информа­
ция операторът я представя на компетентния 
орган по чл. 2, ал. 4 при условията и по реда 
на ЗЗКИ.
(2) Компетентният орган по чл. 2, ал. 4 
взема необходимите мерки за запазване на 
информацията съгласно изискванията на ЗЗКИ.
Чл. 29. (1) Изпълнителната агенция по 
околна среда проверява доколко плановете за 
мониторинг на годишните емисии и на данните 
за тонкилометрите отговарят на изискванията 
на приложение № 4 в 30-дневен срок от датата 
на подаване им.
(2) В срока по ал. 1 ИАОС предоставя на 
МОСВ плановете за мониторинг по чл. 27, 
ал. 1 за становище. Министерството на окол­
ната среда и водите представят становището